

REPUBLIKA HRVATSKA

OSJEČKO-BARANJSKA ŽUPANIJA

**OPĆINA VIŠKOVCI**

**OPĆINSKI NAČELNIK**

KLASA:112-03/20-01/03

URBROJ:2121/10-02-02/20-03

Viškovci, 20. listopada 2020.

 Temeljem članka 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), članka 47. Statuta Općine Viškovci („Službeni glasnik“ broj 01/13, 01/18 i 01/20) i Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. UP.02.2.2.06.0394 „Aktivna starost u Općini Viškovci“ općinski načelnik Općine Viškovci raspisuje:

**OGLAS**

**za prijam u radni odnos na određeno vrijeme u sklopu projekta „ Aktivna starost u Općini Viškovci“**

Općina Viškovci raspisuje oglas za prijam u radni odnos na određeno vrijeme za obavljanje poslova na projektu „Aktivna starost u Općini Viškovci“za slijedeće radno mjesto:

**Radno mjesto**: **Voditelj sportskih aktivnosti,** 1 (jedan) izvršitelj/ica

**Vrsta zaposlenja**: na određeno vrijeme, za vrijeme trajanja projekta do 05. listopada 2022. godine uz probni rad u trajanju od 2 mjeseca, radi obavljanja privremenih poslova za vrijeme ugovorenog trajanja projekta iz Europskog socijalnog fonda pod nazivom „Aktivna starost u Općini Viškovci“

**Radno vrijeme**: puno radno vrijeme

**Mjesto rada**: Područje Općine Viškovci, bez naknade putnih troškova

**Razina obrazovanj**a:

završena srednja stručna sprema društvenog, upravnog ili općeg smjera

-vozački ispit B kategorije,

- poznavanje rada na računalu

**Radno iskustvo**: nije važno

**Opis poslova**: vodi aktivnosti tjelovježbe u obliku prilagođenih programa za stariju skupinu, pomaže oko savjeta za zdravu prehranu i drugo, organizira piknike i druga druženja na otvorenom pomaže ciljanoj skupini prilikom prijevoza do institucija, organizira plan i program rekreativnih aktivnosti, radi i druge poslove po nalogu Pročelnika

**Ukupni trošak plaće prema projektu**: 7.500,00kn.

**Napomena**: izabrani kandidat u obvezi je pohađati i završiti edukaciju bez obzira na stupanj i smjer stručne spreme

**Kandidati moraju ispunjavati slijedeće opće uvijete za prijem u radni odnos i to su:**

-punoljetnost

-dokaz o hrvatskom državljanstvu (preslika domovnice ili osobne iskaznice)

**Uz prijavu kandidati moraju priložiti :**

1. životopis

2. presliku dokaza o završenoj školi

3. preslika osobne iskaznice

4. izvod iz elektroničkog zapisa o radno pravnom statusu (potvrda o podacima evidentiranima u bazi podataka Hrvatskog zavoda za mirovinsko osiguranje)

5. vlastoručno potpisanu izjavu kandidata/kandidatkinje da je suglasan/na sa svim uvjetima oglasa te korištenjem i obradom osobnih podataka u svrhu provedbe postupka nakon objavljenog oglasa (izjava se nalazi na Internet stranici Općine Viškovci)

6. izvornik uvjerenja da se protiv kandidata ne vodi kazneni postupak ( ne stariji od 6 mjeseci)

7. preslika vozačke dozvole

Prijave na Javni oglas s podacima i dokazima o ispunjavanju propisanih uvjeta oglasa potrebno je dostaviti u roku 8 (osam) dana od dana objave oglasa na Hrvatskom zavodu za zapošljavanje i na web stranici Općine Viškovci [www.viskovci.hr](http://www.viskovci.hr)

Prijave se dostavljaju na adresu Općine Viškovci , Omladinska 23, Viškovci 31 401 putem preporučene pošte ili osobno najkasnije 28. listopada 2020. godine u zatvorenoj kuverti s naznakom „NE OTVARAJ-PRIJAVA NA OGLAS-ZA PRIJAM U RADNI ODNOS NA ODREĐNO VRIJEME - VODITELJ SPORTSKIH AKTIVNOSTI U SKLOPU PROJEKTA „AKTIVNA STAROST U OPĆINI VIŠKOVCI“

Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku.

Izabrani kandidat dužan je dostaviti uvjerenje o zdravstvenoj sposobnosti prije potpisivanja ugovora o radu

O rezultatima izbora kandidati biti će obaviješteni u zakonskom roku.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa ne smatra se kandidatom prijavljenim na oglas. Urednom se smatra samo prijava koja sadrži sve podatke i priloge navedene u javnom oglasu.

Kandidati koje ispunjavaju formalne uvjete natječaja biti će pozvani na usmeni razgovor koji će se održati u prostorijama Općine Viškovci kako bi se utvrdila njihova motivacija za rad na predmetnom projektu, a o terminu će biti pravovremeno obaviješteni. Za kandidate koji ne pristupe usmenom razgovoru smatrati će se da su povukli prijavu.

Općina Viškovci zadržava pravo poništiti oglas bez posebnog objašnjenja.

**OPĆINSKI NAČELNIK**

 **Ante Krištić v.r.**